Համաձայն «Տոյչէ Վելէ»ի՝ ««Մաուզեր»ը, որ Գերմանիոյի հրաձգային զէնքերու հիմնական արտադրողն էր երկու համաշխարհային պատերազմներու մէջ, միլիոնաւոր հրացաններ եւ ատրճանակներ մատակարարած է Օսմանեան Կայսրութեան, զէնքերը օգտագործուած են Ցեղասպանութեան ընթացքին՝ գերմանացի սպաներու աշխուժ աջակցութեամբ: Բացի այդ, մէջբերելով Global Netի «Դադրեցուցէք զէնքի առեւտուրը» յօդուածէն, «Տոյչէ Վելէ» յայտարարած է, որ «թրքական բանակը նաեւ յագեցած էր Էսսէն գտնուող «Քրուփ» (Krupp) ընկերութեան արտադրած հարիւրաւոր թնդանօթներով, զորս Թուրքիա օգտագործած է ընդդէմ Մուսա լերան դիմադրութիւնը իրականացուցած հայ մարտիկներու, 1915 թուականին»: